Vrou in hof ná gevangenes ontsnapArgieffoto ŉ Vrou wat daarvan beskuldig word dat sy ŉ vuurwapen in die hof ingesmokkel het om gevangenes te help ontsnap, het Maandag in die landdroshof in Mthatha verskyn. “Aviziwe Bila (27) het in September glo die gelaaide vuurwapen in ŉ asblik by die hooggeregshof in Mthatha geplaas,” het lt.kol. Mzukisi Fatyela, woordvoerder van die polisie in die Oos-Kaap, gesê. Twee gevangenes is doodgeskiet toe een van hulle die vuurwapen uit die asblik gehaal en in die hof losgebrand het, in ŉ poging om te ontsnap. Beamptes van korrektiewe dienste het teruggeskiet en een van die oortreders kon ŉ beampte van sy wapen ontneem. Een van die beamptes is in die been getref. Bila moet op 26 Januarie weer in die hof verskyn. Lees alle vorige berigte oor Mthatha op Maroela Media.